ΟΔΗΓΙΑ ΤΟΥ ΣΥΜΒΟΥΛΙΟΥ της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αναφέρονται στο αποδεκτό ηχητικό επίπεδο και στη διάταξη εξατμίσεως των οχημάτων με κινητήρα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100 αυτής,

την πρόταση της Επιτροπής,

τη γνώμη της Συνελεύσεως(1),

τη γνώμη της Οικονομικής και Κοινωνικής Επιτροπής(2),

Εκτιμώντας:

ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων στο αποδεκτό ηχητικό επίπεδο και στη διάταξη εξατμίσεως-

ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά, είτε σε αντικατάσταση των υπαρχουσών ρυθμίσεών τους, ίδίως για να καταστεί δυνατή η έναρξη, για κάθε τύπο οχήματος της διαδικασίας εγκρίσεως ΕΟΚ που αποτελεί το αντικείμενο της οδηγίας του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα και των ρυμουλκουμένων τους(3),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ως όχημα κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, με ή χωρίς αμάξωμα, που έχει τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 km/h, εξαιρουμένων των οχημάτων που μετακινούνται επί σιδηροτροχιών, των γεωργικών μηχανών και ελκυστήρων καθώς και των μηχανημάτων δημοσίων έργων.

Άρθρο 2

Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στο αποδεκτό ηχητικό επίπεδο και στη διάταξη εξατμίσεως αν αυτά ανταποκρίνονται στις προδιαγραφές που αναφέρονται στο παράρτημα.

Άρθρο 3

Οι τροποποιήσεις που είναι απαραίτητες ώστε να προσαρμοστούν στην τεχνική πρόοδο οι προδιαγραφές του παραρτήματος, εκτός αυτών που αναφέρονται στα σημεία 1.1 και 1.4.1.4 θεσπίζονται σύμφωνα με τη διαδικασία που προβλέπεται στο άρθρο 13 της οδηγίας του Συμβουλίου περί της εγκρίσεως των οχημάτων με κινητήρα και των ρυμουλκουμένων τους.

Άρθρο 4

1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.

2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 5

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 6 Φεβρουαρίου 1970.

Για το Συμβούλιο

Ο Πρόεδρος

P. HARMEL

(1) ΕΕ αριθ. Α 160 της 18. 12. 1969, σ. 7.

(2) ΕΕ αριθ. Α 48 της 16. 4. 1969, σ. 16.

(3) ΕΕ αριθ. Α 42 της 23.2.1970, σ. 16.

ΠΑΡΑΡΤΗΜΑ

I. ΑΠΟΔΕΚΤΑ ΗΧΗΤΙΚΑ ΕΠΙΠΕΔΑ

I.1. Όρια

Το ηχητικό επίπεδο των οχημάτων που αναφέρονται στο άρθρο 1 της παρούσης οδηγίας, μετρούμενο υπό τις συνθήκες που προβλέπονται από το παρόν παράρτημα, δεν πρέπει να υπερβαίνει τα εξής όρια:

"" ID="1">1.1.1.> ID="2">Οχήματα προοριζόμενα για τη μεταφορά προσώπων, δυνάμενα να έχουν μέχρι εννέα θέσεις καθημένων, συμπεριλαμβανομένης και αυτής του οδηγού.> ID="3">82"> ID="1">1.1.2.> ID="2">Οχήματα προοριζόμενα για τη μεταφορά προσώπων, που έχουν περισσότερες των εννέα θέσεων συμπεριλαμβανομένης και αυτής του οδηγού και που το μέγιστο επιτρεπόμενο βάρος τους δεν υπερβαίνει τους 3,5 τόννους.> ID="3">84"> ID="1">1.1.3.> ID="2">Οχήματα προοριζόμενα για τη μεταφορά εμπορευμάτων, που το μέγιστο επιτρεπόμενο βάρος τους δεν υπερβαίνει τους 3,5 τόννους.> ID="3">84"> ID="1">1.1.4.> ID="2">Οχήματα προοριζόμενα για τη μεταφορά προσώπων, που έχουν περισσότερες των εννέα θέσεων συμπεριλαμβανομένης και αυτής του οδηγού, και που το μέγιστο επιτρεπόμενο βάρος τους υπερβαίνει τους 3,5 τόννους.> ID="3">89"> ID="1">1.1.5.> ID="2">Οχήματα προοριζόμενα για τη μεταφορά εμπορευμάτων, που το μέγιστο επιτρεπόμενο βάρος τους υπερβαίνει τους 3,5 τόννους.> ID="3">89"> ID="1">1.1.6.> ID="2">Οχήματα προοριζόμενα για τη μεταφορά προσώπων, που έχουν περισσότερες των εννέα θέσεων συμπεριλαμβανομένης και αυτής του οδηγού και των οποίων ο κινητήρας έχει ισχύ ίση ή μεγαλύτερη των 200 CV DIN.> ID="3">91"> ID="1">1.1.7.> ID="2">Οχήματα προοριζόμενα για τη μεταφορά εμπορευμάτων, των οποίων ο κινητήρας έχει ισχύ ίση ή μεγαλύτερη των 200 CV DIN και των οποίων το μέγιστο επιτρεπόμενο βάρος τους υπερβαίνει τους 12 τόννους.> ID="3">91">

I.2. Συσκευές μετρήσεως

Οι μετρήσεις του θορύβου που προκαλείται από τα οχήματα πραγματοποιούνται με ένα ηχόμετρο σύμφωνα προς τον τύπο που περιγράφεται στη δημοσίευση αριθ. 179, πρώτη έκδοση του έτους 1965, της Διεθνούς Ηλεκτροτεχνικής Επιτροπής.

I.3. Συνθήκες μετρήσεως

Οι μετρήσεις πραγματοποιούνται με το όχημα κενό, σε περιοχή ανοικτή και ικανοποιητικώς αθόρυβη (θόρυβος περιβάλλοντος και θόρυβος ανέμου μικρότερος τουλάχιστον κατά 10 dB (A) του προς μέτρηση θορύβου).

Αυτή η περιοχή δύναται να δημιουργηθεί επί παραδείγματι σε ένα ανοικτό χώρο ακτίνας 50 μέτρων του οποίου το κεντρικό τμήμα πρέπει να είναι πρακτικά οριζόντιο τουλάχιστον σε ακτίνα 20 μέτρων και να είναι επιστρωμένο με σκυρόδεμα (beton), άσφαλτο ή παρόμοιο υλικό και δεν πρέπει να επικαλύπτεται με φρέσκο χιόνι, υψηλή χλόη, συνθετικό έδαφος ή στάχτες.

Η επίστρωση του διαδρόμου κυλίσεως πρέπει να είναι τέτοια ώστε οι αεροθάλαμοι να μη προκαλούν υπερβολικό θόρυβο. Αυτή η προϋπόθεση δεν ισχύει παρά μόνο για τη μέτρηση του θορύβου οχημάτων εν κινήσει. Οι μετρήσεις γίνονται με αίθριο καιρό και ασθενή άνεμο. Κανένα πρόσωπο εκτός του παρατηρητή που πραγματοποιεί την ανάγνωση του μηχανήματος δεν πρέπει να ευρίσκεται κοντά στο όχημα ή στο μικρόφωνο διότι η παρουσία θεατών δύναται να επηρεάσει αισθητά τις ενδείξεις του μηχανήματος αν οι θεατές ευρίσκονται κοντά στο μηχάνημα ή στο μικρόφωνο. Κάθε άσχετη με τα χαρακτηριστικά του γενικού ηχητικού επιπέδου παρουσιαζόμενη αιχμή δεν λαμβάνεται υπόψη κατά την ανάγνωση.

I.4. Μέθοδος μετρήσεως

I.4.1. Μέτρηση του θορύβου των οχημάτων εν κινήσει (για την έγκριση)

Δύο μετρήσεις τουλάχιστον πραγματοποιούνται σε κάθε πλευρά του οχήματος. Είναι δυνατό να πραγματοποιηθούν προκαταρκτικές μετρήσεις ρυθμίσεως, αλλά δεν λαμβάνονται υπόψη.

Το μικρόφωνο τοποθετείται σε ύψος 1,2 μέτρων από το έδαφος και σε απόσταση 7,5 μέτρων από τον άξονα κινήσεως, CC, του οχήματος που μετράται κατά την κάθετο PP επί του άξονος αυτού (εικόνα 1).

Δύο γραμμές AAκαι BB, παράλληλες προς τη γραμμή PP που ευρίσκονται αντίστοιχα σε απόσταση 10 μέτρων έμπροσθεν και όπισθεν της γραμμής αυτής, χαράσσονται επί του διαδρόμου δοκιμής. Τα οχήματα οδηγούνται με σταθεροποιημένη ταχύτητα, υπό τις κατωτέρω αναφερόμενες ειδικές συνθήκες, μέχρι τη γραμμή AA. Κατά τη στιγμή αυτή, το διάφραγμα του επιταχυντού (πεταλούδα γκαζιού) ανοίγει μέχρι τέρματος τόσο γρήγορα όσο φαίνεται ενδεδειγμένο. Το διάφραγμα διατηρείται σε αυτή τη θέση μέχρις ότου το κυρίως όχημα(1) προσπεράσει τη γραμμή BB και ύστερα κλείνει το ταχύτερο δυνατό.

Η μεγίστη λαμβανομένη ένδειξη αποτελεί το αποτέλεσμα της μετρήσεως.

I.4.1.1. Οχήματα άνευ κιβωτίου ταχυτήτων

Το όχημα πλησιάζει τη γραμμή AA με μία σταθερή ταχύτητα αντιστοιχούσα στη χαμηλότερη των τριών ακολούθων ταχυτήτων:

- ταχύτης αντιστοιχούσα σε γωνιακή ταχύτητα του κινητήρα ίση με 3/4 της γωνιακής ταχύτητος για την οποία ο κινητήρας αναπτύσσει τη μέγιστη ισχύ του,

- ταχύτης αντιστοιχούσα σε μία γωνιακή ταχύτητα του κινητήρα ίση με 3/4 της μέγιστης γωνιακής ταχύτητος που επιτρέπεται από τον ρυθμιστή,

- 50 km/h.

I.4.1.2. Οχήματα έχοντα κιβώτιο ταχυτήτων με χειροκίνητο μοχλό χειρισμού

Ο μοχλός του κιβωτίου ταχυτήτων τοποθετείται υποχρεωτικά:

I.4.1.2.1. - στο δεύτερο λόγο στροφών εφόσον το όχημα είναι εφοδιασμένο με κιβώτιο δύο, τριών ή τεσσάρων λόγων,

I.4.1.2.2. - στον τρίτο λόγο στροφών εφόσον το κιβώτιο περιλαμβάνει περισσότερους από τέσσερεις λόγους,

I.4.1.2.3. - στο λόγο που αντιστοιχεί στην υψηλότερη ταχύτητα του οχήματος, εφόσον το σύστημα μεταδόσεως είναι διπλού υποπολλαπλασιασμού (κιβώτιο ρωστήρος ή οπίσθια γέφυρα με δύο λόγους υποπολλαπλασιασμού).

Το όχημα πλησιάζει τη γραμμή AA με μία σταθεροποιημένη ταχύτητα αντιστοιχούσα στη χαμηλότερη των τριών ακολούθων ταχυτήτων:

- ταχύτης αντιστοιχούσα σε μία γωνιακή ταχύτητα του κινητήρα ίση με τα τρία τέταρτα της γωνιακής ταχύτητος για την οποία ο κινητήρας αναπτύσσει τη μέγιστη ισχύ του,

- ταχύτης αντιστοιχούσα σε μία γωνιακή ταχύτητα του κινητήρα ίση με τα τρία τέταρτα της μέγιστης γωνιακής ταχύτητος επιτρεπομένης υπό του ρυθμιστού,

- 50 km/h.

I.4.1.3. Όχημα με αυτόματο κιβώτιο ταχυτήτων

Το όχημα πλησιάζει τη γραμμή AA με μία σταθεροποιημένη ταχύτητα ίση με τη χαμηλότερη των δύο ακολούθων ταχυτήτων:

- 50 km/h,

- τα τρία τέταρτα της μεγίστης ταχύτητός του.

Εφόσον η εκλογή είναι εφικτή, χρησιμοποιείται η θέση του μοχλού "κανονική οδήγηση" στην πόλη.

I.4.1.4. Ερμηνεία των αποτελεσμάτων

I.4.1.4. Για να ληφθούν υπόψη τα πιθανά σφάλματα των συσκευών μετρήσεως, το αποτέλεσμα κάθε μετρήσεως είναι η δεικνυομένη στη συσκευή τιμή μειωμένη κατά ένα dB (A).

I.4.1.4.2. Οι μετρήσεις ισχύουν εφόσον η διαφορά δύο διαδοχικών μετρήσεων από την ίδια πλευρά του οχήματος δεν υπερβαίνει τα 2 dB (A).

I.4.1.4.3. Η τελικά λαμβανομένη τιμή είναι το πλέον υψηλό αποτέλεσμα των μετρήσεων. Στην περίπτωση που αυτή η τιμή είναι μεγαλύτερη κατά 1 dB (A) από το μέγιστο αποδεκτό επίπεδο για την κατηγορία στην οποία ανήκει το υπό δοκιμή όχημα τούτο υποβάλλεται σε δεύτερη σειρά δύο μετρήσεων. Τρία εκ των τεσσάρων αποτελεσμάτων που έχουν ληφθεί κατ' αυτό τον τρόπο πρέπει να κείνται εντός των προδιαγραφέντων ορίων.

Θέσεις για δοκιμή των οχημάτων εν κινήσει

I.4.2. Μέτρηση του θορύβου των οχημάτων εν στάσει

I.4.2.1. Θέση του ηχομέτρου

Το σημείο της μετρήσεως είναι το σημείο X που σημειούται στην εικόνα 2, το οποίο ευρίσκεται σε απόσταση 7 μέτρων από την πλησιέστερη επιφάνεια του οχήματος.

Το μικρόφωνο τοποθετείται σε ύψος 1,2 μέτρων από το επίπεδο του εδάφους.

I.4.2.2. Αριθμός μετρήσεων

Διενεργούνται τουλάχιστον δύο μετρήσεις.

I.4.2.3. Συνθήκες δοκιμής του οχήματος

Ο κινητήρας ενός οχήματος χωρίς ρυθμιστή ταχύτητος τίθεται σε κατάσταση που δίδει ένα αριθμό στροφών ισοδύναμο με τα τρία τέταρτα του αριθμού των στροφών ανά λεπτό, ο οποίος, κατά τον κατασκευαστή, αντιστοιχεί στη μεγίστη ισχύ του κινητήρα. Ο αριθμός των στροφών ανά λεπτό του κινητήρα μετρείται με τη βοήθεια ενός ανεξαρτήτου οργάνου, παραδείγματος χάριν ενός κυλινδροφόρου πάγκου και ενός ταχυμέτρου. Αν ο κινητήρας είναι εξοπλισμένος με ρυθμιστή ταχύτητος που τον εμποδίζει να υπερβεί τον αριθμό των στροφών που αντιστοιχούν στη μέγιστη ισχύ του, θέτουμε αυτόν σε κίνηση με τη μέγιστη επιτρεπόμενη από τον ρυθμιστή ταχύτητα.

Ο κινητήρας φέρεται σε κανονική θερμοκρασία λειτουργίας πριν υποβληθεί στις μετρήσεις.

I.4.2.4. Ερμηνεία αποτελεσμάτων

Όλες οι αναγνώσεις του ηχητικού επιπέδου εμφαίνονται στο πρακτικό.

Εμφαίνεται επίσης, ενδεχομένως, ο τρόπος εκτιμήσεως της ισχύος του κινητήρα.

Πρέπει επίσης να εμφαίνεται η κατάσταση φορτίσεως του οχήματος.

Οι μετρήσεις ισχύουν εφόσον η διαφορά δύο διαδοχικών μετρήσεων από την ίδια πλευρά του οχήματος δεν υπερβαίνει τα 2 dB (A).

Ως αποτέλεσμα των μετρήσεων θεωρείται η υψηλότερη τιμή.

Θέσεις κατά τη δοκιμή των οχημάτων εν στάσει

II. ΔΙΑΤΑΞΗ ΤΗΣ ΕΞΑΤΜΙΣΕΩΣ (ΣΙΓΑΣΤΗΡΑΣ)

II.1. Εφόσον το όχημα διαθέτει διατάξεις προοριζόμενες για τη μείωση του θορύβου της εξατμίσεως (σιγαστήρες), ακολουθούνται οι προδιαγραφές του παρόντος σημείου II. Εφόσον ο σωλήνας απορροφήσεως του κινητήρα είναι εφοδιασμένος με φίλτρο αέρος, απαραίτητο για να εξασφαλισθεί η τήρηση του αποδεκτού ηχητικού επιπέδου, αυτό το φίλτρο θεωρείται ότι αποτελεί τμήμα του σιγαστήρα και οι προδιαγραφές του παρόντος σημείου II εφαρμόζεται επίσης για αυτό το φίλτρο.

II.2. Το σχήμα της διατάξεως εξατμίσεως πρέπει να είναι συνημμένο σε παράρτημα στο δελτίο εγκρίσεως του οχήματος.

II.3 Στο σιγαστήρα πρέπει να αναφέρονται το σήμα και ο τύπος κατά τρόπο ευανάγνωστο και ανεξίτηλο.

II.4. Τα ινώδη απορροφητικά υλικά δεν δύνανται να χρησιμοποιούνται στην κατασκευή του σιγαστήρα παρά μόνο αν πληρούνται οι ακόλουθες προϋποθέσεις:

II.4.1. Τα ινώδη απορροφητικά υλικά δεν δύνανται να ευρίσκονται εντός των τμημάτων του σιγαστήρα από τα οποία διέρχονται τα αέρια.

II.4.2. Κατάλληλες διατάξεις πρέπει να εξασφαλίζουν τη συγκρότηση των ινωδών απορροφητικών υλικών στη θέση τους καθ' όλη τη διάρκεια της χρήσεως του σιγαστήρα.

II.4.3. Τα ινώδη απορροφητικά υλικά πρέπει να αντέχουν θερμοκρασία μεγαλύτερη τουλάχιστον κατά 20 % της θερμοκρασίας λειτουργίας η οποία δύναται να υπάρχει στο χώρο του σιγαστήρα όπου ευρίσκονται τα ινώδη απορροφητικά υλικά.

(1) Αν το σύνολο του οχήματος περιλαμβάνει ένα ρυμουλκούμενο ή ημιρυμουλκούμενο, αυτό δεν λαμβάνεται υπόψη κατά το πέρασμα της γραμμής BB.